Teine lugemine

14.05.2025

588 SE II

Muudatusettepanekute loetelu

väärtpaberituru seaduse muutmise ja sellega seonduvalt teiste seaduste muutmise seaduse eelnõu

**teiseks lugemiseks**

1. Teha eelnõusjärgmised muudatused:

**1.1.** Muuta § 1punktis 1 väärtpaberituru seaduse § 1356 lõige 2 ja sõnastada järgmiselt:

„(2) Kui aktsiaemitendile ei seata käesoleva paragrahvi lõike 1 punktis 2 nimetatud eesmärki, peab üldkoosolek seadma individuaalse kvantitatiivse eesmärgi juhatuse soolise tasakaalu parandamiseks.

***Selgitus****: Ettepanekuga muudetakse väärtpaberituru seaduse (VPTS) § 1356 lõige 2 eelnõu § 1 punktis 1. Algatatud eelnõu näeb ette, et kui aktsiaemitendile ei seata VPTS § 1356 lõike 1 punktis 2 nimetatud eesmärki, peab ta seadma individuaalse kvantitatiivse eesmärgi soolise tasakaalu parandamiseks juhatuses. Samas aga ei tule sama paragrahvi lõikes 2 viidatud individuaalse kvantitatiivse eesmärgi puhul selgelt välja, milline organ konkreetselt peaks selle eesmärgi seadma. Sellest tulenevalt täpsustatakse, et individuaalse kvantitatiivse eesmärgi peab, sarnaselt eelnõu VPTS § 1356 lõikes 1 sätestatuga, seadma aktsiaemitendi üldkoosolek. Muudatus lähtub Rahandusministeeriumi ja Eesti Advokatuuri vastavasisulistest ettepanekutest.*

**1.2.** Muuta § 1 punktis 1 väärtpaberituru seaduse § 1357 lõige 4 ja sõnastada järgmiselt:

„(4) Enne käesoleva paragrahvi lõike 2 kohase otsuse tegemist nõukogu liikmete kohta teavitab aktsiaemitent üldkoosolekut käesoleva seaduse §-dest 1356 ja 1357 tulenevatest kohustustest ning käesoleva seaduse §-dest 23791 ja 23792 tulenevast vastutusest.“.

***Selgitus****: Ettepanekuga muudetakse VPTS § 1357 lõige 4 eelnõu § 1 punktis 1. Algatatud eelnõu näeb ette, et aktsiaemitent teavitab üldkoosolekut aktsiaemitendi juhtorganites soolise tasakaalu tagamisega seonduvatest 16. peatüki 11 jaost tulenevatest soolise tasakaaluga seonduvatest kohustustest aktsiaemitendi juhtorganites ning VPTS § 1357 lõikes 3 nimetatud tagajärjest, st otsuse tühisuse võimalusest, enne sama paragrahvi lõike 2 kohase juhtorgani liikme kandidaadi osas valiku tegemist. Rahanduskomisjonile eelnõu kohta esitatud tähelepanekutest selgus, et eelnõu selline sõnastus ei pruugi olla üheselt mõistetav. Muudetud sõnastus sätestab täpsemalt, et esiteks tuleb lõike 4 kohane teavitus teha enne, kui üldkoosolek hakkab valima nõukogu liikmeid ning teiseks on täpsustatud ka, millest teavitada tuleb ehk senine viide jaole on asendatud täpsete viidetega paragrahvidele.* *Muudatus lähtub Rahandusministeeriumi ja osaliselt Tallinna Sadama ettepanekutest.*

**1.3.** Muuta § 1 punktis 7 väärtpaberituru seaduse § 27210 ja sõnastada järgmiselt:

„**§ 27210. Finantsinspektsioonile teabe esitamine**

Käesoleva seaduse § 1359 lõikes 1 nimetatud teave esitatakse Finantsinspektsioonile esimest korda hiljemalt 2026. aasta 30. juunil.“.

***Selgitus****: Ettepanekuga muudetakse VPTS § 27210 eelnõu § 1 punktis 7. Algatatud eelnõu näeb ette, et VPTS § 1359 lõikes 1 nimetatud aktsiaemitendi juhtorganite soolist tasakaalu ja sellega seoses esitatud eesmärke käsitlev teave esitatakse Finantsinspektsioonile esimest korda hiljemalt 2025. aasta 1. juulil. Eelnõu menetlemine on võtnud plaanitust kauem aega ja esialgu kavandatud eelnõu rakendusplaan ei ole enam realistlik. Sellest tulenevalt on kohane kõnealust tähtaega muuta. Arvestades eelnõu menetlusfaasi ja vältimaks seda, et emitendid peaksid enne 2026. aasta korralist üldkoosolekut kutsuma kokku erakorralise üldkoosoleku ning arvestades, et direktiivi artikli 5 punkti 1 kohaselt peaksid liikmesriigid seadma börsil noteeritud äriühingutele eesmärgiks saavutada soolise tasakaalu eesmärgid ettevõtete juhtorganites 2026. aasta 30. juuniks, otsustas rahanduskomisjon teha eelnõus muudatuse, mille kohaselt esitatakse Finantsinspektsioonile teave aktsiaemitendi juhtorganite soolise tasakaalu saavutamise eesmärkide seadmise ja saavutamise kohta esimest korda 2026. aasta 30. juuniks. Muudatus lähtub Eesti Advokatuuri, Eesti Kaubandus-Tööstuskoja ning Tallinna Sadama vastavasisulistest ettepanekutest.*

**Rahanduskomisjon**

Juhtivkomisjon: ARVESTADA TÄIELIKULT

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Esitab rahanduskomisjon 12.05.2025.

(kinnitatud digitaalselt)

Annely Akkermann

Rahanduskomisjoni esimees